Legal Document

Category: 3

Text:
2. ΒΑΣΙΛΙΚΟΝ ΔΙΑΤΑΓΜΑ της 23 Μαρτ./8 Απρ. 1953 Περί κανονισμού της δια κυκλικών δικτύων (γριγρι) αλιείας. Έχοντες υπ’ όψιν τας διατάξεις του άρθρ. 27 του Α.Ν. 2078/1939 περί ιδρύσεως Οργανισμού Αλιείας και περί άλλων μέτρων προστασίας και προαγωγής αυτής, εν συνδυασμώ προς τας διατάξεις του υπ’  Σελ. 286(δ) Τεύχος 1185-Σελ.72 αριθ.18 από 8 Μαΐου 1941 Ν.Δ./τος «περί καταργήσεως του Οργανισμού Αλιείας» προτάσει του επί της Βιομηχανίας Υπουργού, μετά γνωμοδότησιν του Γνωμοδοτικού Συμβουλίου Αλιείας και κατόπιν γνωμοδοτήσεως του Συμβουλίου της Επικρατείας, διατυπωθείσης εις το υπ’ αριθ. 96/1953 πρακτικόν, αποφασίζομεν και διατάσσσομεν: Άρθρ.1.-Η δια κυκλικών δικτύων αλιεία, ήτοι η αλιεία δια γρι-γρι νυκτός (τη βοηθεία εντόνου φωτός) ή ημέρας, διέπεται από τας ακολούθους διατάξεις: Νέα πλοία γρι-γρι και  χρησιμοποιούμεναι μηχαναί Άρθρ.16.-Εις τας διατάξεις του παρόντος Δ/τος δεν υπάγονται τα κυκλικά δίκτυα τα γνωστά υπό τας επωνυμίας ‘‘γρι-γράκια’’, ζαργανόδικτα, γρι-γρι καλαμωτά και ‘‘ζώσματα’’. Άρθρ.17.-Το από 27 Ιουνίου 1952 Β.Δ/μα ‘‘περί κανονισμού της δια κυκλικών δικτύων (γρι-γρι) αλιείας (Φ.Ε.Κ. 179) ως και πάσα προγενεστέρα διάταξις γενική ή ειδική αντιτιθεμένη εις τας διατάξεις του παρόντος Δ/τος καταργείται. Άρθρ.18.-Η ισχύς του παρόντος Δ/τος άρχεται μετά ένα μήνα από της δημοσιεύσεώς του, πλην των διατάξεων του άρθρ.10 ων η ισχύς άρχεται από 1ης Ιαν. 1955. Εις τον αυτόν επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος. Άρθρ.2-9.(Κατηργήθησαν δια του άρθρ. 16 Β.Δ. 666/1966, κατωτ. αριθ. 17). Χρησιμοποιούμενα δίκτυα Άρθρ.10.-«Τα υπό των συγκροτημάτων κυκλικών δικτύων, χρησιμοποιούμενα δικτυωτά εργαλεία δέον να είναι κατασκευασμένα εις τα καθ’ έκαστον μέρη αυτών εκ δικτύων, ων αι διαστάσεις των οπών (μάτια) μετρούμεναι από κόμβου εις κόμβον επί της πλευράς του τετραγώνου του δικτύου όντος βεβρεγμένου να είναι τουλάχιστον. α)εις τα δίκτυα νυκτός δι’ ων ενεργείται αλιεία τη βοηθεία εντόνου φωτός 10 χιλιοστόμετρα, εξαιρέσει του άνω μέρους του μέσου τμήματός των, του γνωστού υπό το όνομα «σάκκος» και εις επιφάνειαν το πολύ 20 Χ 20 μέτρων, εις το οποίον αι οπαί δέον να ώσιν ουχί μικρότεραι των 9 χιλιοστομέτρων. Ειδικώς εφ’ όσον τα δίκτυα νυκτός είναι εκ πλαστικών υλών (νάϋλον κλπ.) αι διαστάσεις τούτων δύνανται να είναι «7» χιλιοστόμετρα τουλάχιστον, εις ολόκληρον το δίκτυ. Ο εντός « »αριθ. 7 ετέθη αντί του προϋπάρχοντος 8 δια του Β.Δ. 764 της 11/27 Νοεμ. 1969 (ΦΕΚ Α΄ 242). β)εις τα δίκτυα ημέρας 20 χιλιοστόμετρα. γ).(Καταργήθηκε από το στοιχ. α΄της παρ. 3 του άρθρου μόνου του Π.Δ. 25/28 Ιαν.-5 Φεβρ. 1993, ΦΕΚ Α΄ 9). Το άρθρ. 10 αντικατασταθέν δια του Β.Δ. της 20 Νοεμ./2 Δεκ. 1957 αντικατεστάθη εκ νέου ως άνω δια του Β.Δ. 445 της 15/26 Αύγ. 1963 (ΦΕΚ Α΄ 129). 13.Ζ.ε.2 Περιορισμοί  Αλιείας Γενικαί απαγορεύσεις «Άρθρ.11.-1.Απαγορεύεται η αλιεία: α)Με κυκλικά δίχτυα ημέρας κατά τους μήνες Ιούλιο και Αύγουστο κάθε χρόνου. β)Με κυκλικά δίχτυα νύχτας κατά το χρονικό διάστημα από 15 Δεκεμβρίου κάθε χρόνου μέχρι τέλος Φεβρουαρίου του επόμενου χρόνου. 2.Απαγορεύεται η αλιεία με κυκλικά δίχτυα ημέρας και νύχτας: α)Σε απόσταση μικρότερη των 100 μέτρων από οποιεσδήποτε ακτές. β)Σε απόσταση 500 μέτρων ακτινοειδώς από τις σταθερές αλιευτικές εγκαταστάσεις των θυννείων, εφόσον αυτές βρίσκονται σε λειτουργία. γ)Σε απόσταση 1.000 μέτρων από τα στόμια των ιχθυοτροφείων, εφόσον αυτά είναι ανοιχτά για εσοδεία. δ)Εφόσον γίνεται χρήση των κυκλικών διχτύων ως συρομένων. 3.Απαγορεύεται η αλιεία με κυκλικά δίχτυα νύχτας: α)Σε βάθη θάλασσας μικρότερα των 30 μέτρων, με εξαίρεση τη θαλάσσια περιοχή από τις εκβολές του ποταμού Νέστου μέχρι την Αλεξανδρούπολη, στην οποία επιτρέπεται σε βάθη θάλασσας μεγαλύτερα των 20 μέτρων. β)Κατά την πανσέληνο, δύο ημέρες πριν δύο  μετά από αυτή. Από την απαγόρευση της παρούσας περίπτωσης εξαιρούνται: αα)Η θαλάσσια περιοχή του Σαρωνικού Κόλπου που περικλείεται εσωτερικά της νοητής γραμμής που ενώνει το ακρωτήριο Σούνιο του Νομού Αττικής με το ακρωτήριο Σκύλαιο του Νομού Αργολίδας. ββ)Η θαλάσσια περιοχή της Κρήτης που περικλείεται περιμετρικά μεταξύ των ακτών και της απόστασης των έξι (6) ναυτικών μιλλίων από αυτές. Για τις υποπερίπτ. αα΄ και ββ΄της παρούσας περίπτωσης, η απαγόρευση ισχύει μόνο για τις ημέρες του Σαββάτου και την επόμενη της πανσελήνου Κυριακή. Κατά τις ημέρες αυτές τα σκάφη θα παραδίδουν στη Λιμενική αρχή την άδεια αλιείας του σκάφους και τα ναυτιλιακά τους έγγραφα. γ)Εφόσον η ένταση της φωτεινής πηγής υπερβαίνει τα 2.000 κηρία ανά μονάδα φωτισμού (ρομπότ ή λέμβο). δ)Εφόσον ο αριθμός των ρομπότ ή λέμβων υπερβαίνει τις 5. ε)Εφόσον το χρησιμοποιούμενο φως (λούξ) δεν καλύπτεται από πάνω με καταυγαστήρα’’. Το άρθρ.11, το οποίο είχε αντικατασταθεί από το άρθρ.1 του Π.Δ. 244/13-21 Ιουν.1991 (ΦΕΚ Α΄93), αντικαταστάθηκε και πάλι ως άνω από την παρ. 1 του άρθρου μόνου του Π.Δ. 25/28 Ιαν.-5 Φεβρ.1993 (ΦΕΚ Α΄9). Ειδικαί απαγορεύσεις Άρθρ.12.-Απαγορεύεται απολύτως καθ’όλον το έτος η δια κυκλικών δικτύων νυκτός και ημέρας αλιεία εις τους κάτωθι κόλπους και θαλάσσιας περιοχάς: 1.Κόλπος Πόρτο-Λάγο: Έσωθεν της νοητής γραμμής της ενούσης το ακρωτήριον Μπαλούστρα με το Φανάριον. 2.Κόλπος Θεσσαλονίκης: Έσωθεν της νοητής γραμμής της ενούσης τον φάρον Μεγάλου Καραμπουρνού μέχρι των εκβολών του ποταμού Λουδία. 3.Ευβοϊκός κόλπος: α)Εντός του όρμου Σκροπονερίου και δη έσωθεν της νοητής γραμμής της ενούσης τον Κάβον Πιλάφι, την ανατολικήν άκραν της παρά το στόμιον του όρμου ευρισκομένης νησίδος Φειδονήσι ή Βρωμούσα και τον Κάβον Καμπάνα, β)εις το τμήμα του Ευβοϊκού Κόλπου το περικλειόμενον μεταξύ της νοητής γραμμής της ενούσης το Καραβοφάναρο-Κακοκεφαλή του Β.Λιμένος Χαλκίδος και της νοητής γραμμής της ενούσης το ακρωτήριον Πέραμα θέσις Σφαγεία του Νοτίου Λιμένος Χαλκίδος. 4.Αμβρακικός κόλπος: Έσωθεν της νοητής γραμμής της ενούσης το ακρωτήριον Σκύλλα με το φρούριον. 5.Περιοχή νήσου Λέσβου εντός των κόλπων Καλλονής και Γέρας από των εξωτερικών άκρων των στομίων αυτών. Άρθρ.13.-Απαγορεύεται απολύτως καθ’όλον το έτος η αλιεία δια κυκλικών δικτύων μόνον νυκτός εις τους κάτωθι κόλπους και θαλασσίας περιοχάς. 1.Σαρωνικός κόλπος: α)Έσωθεν της νοητής γραμμής της ενούσης την Δραπετσώνα, την νήσον Ψηττάλειαν και την νησίδα Αταλάντην και της γραμμής της ενούσης το ακρωτήριον Πετρίτι της Σαλαμίνος με την νησίδα Ρεβυθούσαν και την έναντι ακτήν της Αττικής. β)Εντός του όρμου των Μεθάνων ένθα το θύννειον Αγ.Νικολάου και δη έσωθεν της νοητής γραμμής της ενούσης τον Κάβον Ξέρας ή Ρηχιά με τον έναντι Κάβον Νεράτζας. 2.Αργολικός Κόλπος: Εις τον δίαυλον Σπετσών και Πελοποννήσου και δη εντός της περιοχής της καθοριζομένης υπό των νοητών γραμμών των ενουσών την βορειοδυτικήν άκραν την εισόδου του λιμένους Χέλι με το έναντι ακρωτήριον Τσακωνιάς και τον φάρον των Σπετσών με το έναντι ακρωτήριον Αιμιλιανός. (Αντί για τη σελ. 287(η) Σελ. 287(θ) Τεύχος 1422 Σελ. 1 Περιορισμοί  Αλιείας 13.Ζ.ε.2 3.Κορινθιακός Κόλπος: α)Εντός του κόλπου της Ιτέας (Σαλώνων ή Κρισσαϊκός) και έσωθεν της νοητής γραμμής της ενούσης τα ακρωτήρια Τράχηλος (του όρμου Ανδρομάχη) και Κεφαλή. (β)Εντός του κόλπου Άσπρα Σπίτια (Αντικύρων) και έσωθεν της νοητής γραμμής της ενούσης τα ακρωτήρια Τράχηλος και Μούντα.). γ)Εντός της θαλασσίας περιοχής της καθοριζομένης υπό των νοητών γραμμών των ενουσών τα ακρωτήρια Ρίον και Αντίρριον και τον Φανόν άκρα Δρέπανον της Αχαϊας με τον φανόν άκρα Μόρνος της Ναυπάκτου. 4.Περιοχήν νήσου Λευκάδος: Εντός του κόλπου Δρέπανος και δη έσωθεν της νοητής γραμμής της ενούσης τα ακρωτήρια Μαγεμμένος και Κεφαλή. Η μέσα σε () περίπτ. β΄ καταργήθηκε από την παρ. 2 άρθρου μόνου του Π.Δ. 353/31 Οκτ.- 15 Νοεμ. 1994 (ΦΕΚ Α΄189) κατωτ. αριθ. 57. Μερικαί απαγορεύσεις Άρθρ.14.-«Εις τους κάτωθι κόλπους και θαλασσίας περιοχάς, απαγορεύεται η δια κυκλικών δικτύων νυκτός αλιεία κατά το δι’εκάστην περίπτωσιν σημειούμενον χρονικόν διάστημα: 1)Θερμαϊκός κόλπος: Έσωθεν της νοητής γραμμής της ενούσης τα ακρωτήρια Αθερίδος και Επανωμής κατά τους μήνας Αύγουστον και Σεπτέμβριον εκάστου έτους. 2.Παγασιτικός κόλπος: Έσωθεν της νοητής γραμμής της ενούσης την άκραν Αγκίστρι-νησίς Άγιος Νικόλαος Μιτζέλας κατά τους μήνας Ιούλιον και Αύγουστον εκάστου έτους. «3.Βόρειος Ευβοϊκός Κόλπος: Εις την περιοχήν την καθοριζομένην μεταξύ του στενού του Ευρίπου και της νοητής γραμμής της ενούσης το Φανάρι των Πολιτικών με τον Κάβον των Χαλίων κατά τους μήνας Μάϊον, Ιούνιον και Ιούλιον εκάστου έτους». Η παρ. 3 αντικατεστάθη ως άνω δια του Π.Δ. 921 της 20/29 Δεκ. 1975 (ΦΕΚ Α΄293). 4.Νήσος Λευκάς: Εντός του κόλπου Βασιλικής και δη έσωθεν της νοητής γραμμής της ενούσης το ακρωτήριον Καστρί με τον Χονδρόν Κάβον (μεταξύ των όρμων Αετοφωληάς και Πλάκα) κατά τους μήνας Νοέμβριον, Δεκέμβριον και Ιανουάριον εκάστου έτους». Το άρθρ. 14 αντικατεστάθη ως άνω δια του άρθρ. 2 του Β.Δ. της 17 Αυγ./5 Σεπτ.1955. Σελ. 288(θ) Τεύχος 1422 Σελ. 2    13.Ζ.ε.2 Περιορισμοί  Αλιείας Δια του Β.Δ. 31 Αυγ./18 Σεπτ. 1957 απηγορεύθη απολύτως η διενέργεια αλιείας δια γρι-γρι: α)εντός του Μαλλιακού Κόλπου, έσωθεν της νοητής γραμμής της ενούσης τον Φάρον Άντερα με την έναντι θέσιν Καραβοφάναρο και  β)εντός του τμήματος του Βορείου μεν Ευβοϊκού κόλπου του περιλαμβανομένου από της νοητής γραμμής της ενούσης το Καραβοφάναρον με την θέσιν Κακοκεφαλή μέχρι Χαλκίδος , επί του Νοτίου δε Ευβοϊκού κόλπου από Χαλκίδος μέχρι της νοητής γραμμής της ενούσης το Νότιον άκρον της Κοινότητος Παραλίας Αυλίδος με τον νοτιώτερον κλάδον των εκβολών του χειμάρρου Ξερογιάς. Δια του άρθρ. 5 Β.Δ. της 15/29 Αυγ. 1958 κατηργήθησαν αι διατάξεις του ως άνω Β.Δ./τος όσον αφορά μόνον την αλιείαν δια μικρών κυκλικών δικτύων. Άρθρ.15.-Η δια κυκλικών δικτύων νυκτός και ημέρας αλιεία απαγορεύεται από της 1ης Ιανουαρίου μέχρι τέλος Μαΐου εκάστου έτους εις απόστασιν μικροτέραν των τριών ναυτικών μιλίων από των ακτών των ιχθυοτροφείων Μεσολογγίου και δη από των εκβολών του Ευήνου ποταμού μέχρι των εκβολών του Αχελώου ποταμού. Η δια κυκλικών δικτύων νυκτός αλιεία απαγορεύεται εις απόστασιν μικροτέραν του ενός ναυτικού μιλίου από των στομίων των κόλπων Καλλονής και Γέρας της νήσου Λέσβου από 1ης Απριλίου μέχρι τέλους Σεπτεμβρίου εκάστου έτους.